Sunday Times Books LIVE - Protea Boekhuis - Part 2
by Protea Boekhuis on Aug 7th, 2018 Tweet
Die laaste reis is Karel Schoeman se "reisbriewe" – mymeringe, gedagtes en herinneringe van sy laaste drie kort reise na Lesotho saam met Jemina Meko en Mamohau Lekula wat hom die afgelope nege jaar versorg het.
Dit behels drie kort verslae oor sy besoeke in die maand voor sy dood en is in die vorm van e-posse aan 'n paar "persoonlike korrespondente" gestuur. Vanselfsprekend staan die tema van afskeid sentraal in die briewe.
Ek teken hierdie dinge op uit pligsgevoel, as 't ware onder dwang; want dit is nie meer vir my vanselfsprekend om te skryf nie, nie meer 'n vreugde nie, laat staan nog 'n bevryding, en die woorde kom ook nie meer vanself nie. Maar dit moet nogtans opgeteken word, hierdie laaste besoek, om my vroeëre verslae aan te vul en af te sluit.
Op sommige van die foto's wat Mamohau in Lesotho so geesdriftig met haar selfoon geneem het, verskyn daar iemand wat ek in 'n berig aan 'n korrespondent beskryf het as 'n afgetakelde ou man met wasige blik en verwarde wit hare. Byna het ek op die treetjies van die hotel in Mohaleshoek gekantel en geval.
Die laaste reis: Tweede uitgawe deur Karel Schoeman
Tags: Afrikaans, Die laaste reis, Events, Karel Schoeman, Non-fiction, Protea, Protea Boekhuis, South Africa, Tweede uitgawe
by Protea Boekhuis on Jul 3rd, 2018 Tweet
Hoofman Allamapstix en sy vrou Margarien gaan kuier vir sy swaer Spoggerix in Lutecia. Allamapstix en Spoggerix kan egter nie help om te wedywer nie en dit loop uit op 'n uitnodiging van Allamapstix: Spoggerix kan 'n bredie wat gekrui is met lourierblare uit Caesar se lourierkrans by hulle kom eet! Dit beteken Asterix en Obelix moet Rome toe om die lourierblare te gaan kry. In Rome verkoop hulle hulself as slawe om naby aan Caesar te kom. Sal hulle met die slaaf Copineenmus kan ooreenkom om die lourierkrans met 'n vinkelkrans te ruil?
Caesar se lourierkrans is die 18de boek in die gewilde Asterix-reeks.
Caesar se lourierkrans deur René Goscinny, illustrasies: Albert Uderzo, vertaler: Sonya van Schalkwyk-Barrois
Tags: Afrikaans, Albert Uderzo, Caesar se lourierkrans, Children, Protea, Protea Boekhuis, Rene Goscinny, Sonya van Schalkwyk-Barrois, South Africa, Travel
by Protea Boekhuis on May 15th, 2018 Tweet
As 'n gaap kom, moet dit nie onderdruk nie, want netnou raak jy aan die slaap!
Hierdie is 'n uitstekende boek vir ouers wat sukkel om kleintjies aan die slaap te maak! Niemand kan met hierdie boek 'n GAAP onderdruk nie!
Marco Viale is in 'n klein Italiaanse kusdorpie gebore. Hy is outeur en illustreerder, skilder, en het veel van sy werke in hoofkunsgalerye in Italië en Suid-Frankryk uitgestal. Die uitgewerye met wie hy al gewerk het, sluit in DeAgostini, Mondadori, Einaudi, Ravensburger, Pearson en Usborne. In 2013 is die nasionale Italiaanse prys "Nati per Leggere 2013″ aan hom toegeken en in 2014 wen hy die "Il Mangialibro 2014″-kompetisie vir La città dei lupi blu.
Gaap deur Marco Viale, vertaal deur Nicol Stassen
Tags: Afrikaans, Children, Gaap, Marco Viale, Nicol Stassen, Protea, Protea Boekhuis, South Africa, Travel
by Protea Boekhuis on May 14th, 2018 Tweet
'n Pragtig geïllustreerde en humoristiese prenteboek met verwysing na die bekende sprokie Rooikappie.
Die Belgiese skrywer en kunstenaar Jan De Kinder het in 2002 gedebuteer met die prenteboek Mathilde. Sedertdien is sy werk al in 14 tale vertaal. Naas skrywer, kunstenaar, spreker en voorleser is Jan ook 'n passievolle eenwielfietsryer met belangstelling in professionele hansworsery, sirkus, improvisasie en straatteater. Sy gunstelingkleur is rooi – in elke denkbare skakering. Hy woon in die Vlaamse stad Tienen saam met sy vrou, drie dogters en 'n mannetjieskat.
Is jy bang in die bos, Pappa Wolf? deur Jan De Kinder; vertaal deur Amelia de Vaal
Tags: Afrikaans, Children, Is jy bang in die bos, Jan de Kinder, Pappa Wolf?, Protea, Protea Boekhuis, South Africa, Travel
by Protea Boekhuis on May 11th, 2018 Tweet
Hierdie is 'n drie-in-een boek! Afrikaanse vertaling van Paddington. (Paddington die kunstenaar; Paddington in die hospitaal & Paddington by die dieretuin).
Paddington – die beertjie uit Donker Peru – en sy vriend besoek 'n kunsuitstalling, wat Paddington daar en dan laat besluit om ook te skilder. Hy hoop dat iemand sy skilderye sal koop, maar wag so lank dat hy uiteindelik aan die slaap raak. Toe hy wakker word, wag daar egter vir hom 'n groot verrassing.
Op 'n dag beland Paddington in die hospitaal, maar hy lei aan geheueverlies en kan glad nie onthou hoe hy seergekry het nie. Sal hy ooit weer sy geheue herwin?
Paddington, Jonathan en Judy gaan dieretuin toe. Maar o wee: "Troeteldiere" word nie toegelaat nie! Paddington is tog nie 'n troeteldier nie? Hy is dan deel van die Brown-gesin!
R. W. Alley het die Paddington-reeks geïllustreer. Hy woon in Barrington, Rhode Island, saam met sy vrou, skrywer Zoë B. Alley
Paddington 2 deur Michael Bond, met illustrasies deur R.W. Alley. Vertaal deur Amelia de Vaal.
Tags: Afrikaans, Amelia de Vaal, Children, Michael Bond, Paddington 2, Paddington by die dieretuin, Paddington die kunstenaar, Paddington in die hospitaal, Protea, Protea Boekhuis, R.W. Alley, South Africa, Travel
by Protea Boekhuis on May 10th, 2018 Tweet
Cats: Afrikaans, Humour, South Africa, Travel
Tags: Afrikaans, Humour, Kat se blad, Philip de Vos, Piet Grobler, Protea, Protea Boekhuis, South Africa, Stuitige strokies, Travel